EkBass/fiwiki-20250220-pages-articles huggingface dataset:
Zaid Ashkanani

Zaid Ashkanani (Arabiaksi: زيد أشكناني, s. 24. toukokuuta 1994) on kuwaitilainen moottoriurheilija. == Ura == Ashkanani aloitti uransa karting- sarjoissa. Vuonna 2013 hän ajoi Britannian Formula Ford -sarjassa kolme kilpailua vierailevana kuljettajana. Vuonna 2012-2013 Ashkanani kilpaili Porsche GT3 Cup Challenge Middle East -sarjassa, sijoittuen sarjan kuudenneksi. Vuonna 2013-2014 hän jatkoi sarjassa ja voitti sen mestaruuden. Vuonna 2013 Ashkanani osallistui yhteen Porsche Supercup -kilpailuun vierailevana kuljettajana. Samana vuonna hän ajoi muutamia kilpailuja ADAC Formel Masters -sarjassa. Vuonna 2015 Ashkanani kilpaili GP3-sarjassa Campos Racing -tallissa, saavuttamatta pisteitä. == GP3-tulokset == Kausi Talli 1 2 3 4 5 6 7 8 9 10 11 12 13 14 15 16 17 18 Pisteet Sijoitus 2015 Campos Racing ESP FEA 11 ESP SPR 15 AUT FEA 18 AUT SPR 14 GBR FEA 22 GBR SPR 22 HUN FEA 20 HUN SPR 16 BEL FEA 14 BEL SPR 18 ITA FEA 13 ITA SPR 15 RUS FEA 20 RUS SPR 19 BHR FEA 17 BHR SPR 13 ABU FEA 19 ABU SPR 21 0 24. Luokka:Kuwaitilaiset autourheilijat Luokka:Vuonna 1994 syntyneet Luokka:Porsche Supercup -kuljettajat Luokka:GP3-kuljettajat Luokka:Elävät henkilöt
Álex Palou

Álex Palou Montalbo (s. 1. huhtikuuta 1997 Sant Antoni de Vilamajor, Katalonia, Espanja) on espanjalainen moottoriurheilija. Hän on IndyCar -sarjan mestari vuosilta 2021, 2023 ja 2024.https://www.espn.com/racing/story/_/id/41276931/alex-palou-wins-indycar- title-third-four-seasons == Ura == Palou kilpaili eri karting-sarjoissa vuodet 2006–2013. Vuonna 2014 Palou kilpaili Euroformula Open -sarjassa saavuttaen kolme voittoa ja kolme paalupaikkaa sijoittuen sarjan kolmanneksi. Samana vuonna hän ajoi BRDC Formula 4 -sarjassa muutamia kilpailuja. Vuonna 2015 Palou siirtyi GP3-sarjaan ajaen Campos Racing -tallissa. Hän voitti yhden kilpailun ja saavutti 51 pistettä sijoittuen sarjan kymmenenneksi. Vuonna 2016 Palou jatkoi GP3-sarjassa. Hän saavutti yhden toisen sijan ja sijoittui sarjan 15:nneksi 22 pisteellään. Kaudella 2017 Palou ajoi neljä osakilpailua Formula 2 -sarjassa Campos Racing -tallissa. Palou on kilpaillut IndyCar Series -sarjassa vuodesta 2020 alkaen. Hän on osallistunut urallaan myös Daytonan 24 tunnin ja Le Mansin 24 tunnin kilpailuihin. Vuonna 2022 Palou liittyi McLarenin Formula 1 -tallin testikuljettaksi ja on ajanut perjantain harjoituksissa. Palou omistaa isänsä kanssa omaa nimeään kantavan formulatallin Palou Motorsportin. == Formula 1 -tulokset == Kausi Talli 1 2 3 4 5 6 7 8 9 10 11 12 13 14 15 16 17 18 19 20 21 22 Pisteet Sijoitus 2022 McLaren BHR SAU AUS EMI MIA ESP MON AZE CAN GBR AUT FRA HUN BEL NED ITA SIN JPN USA TD MXC SÃP ABU – – == Formula 2 -tulokset == Kausi Talli 1 2 3 4 5 6 7 8 9 10 11 12 13 14 15 16 17 18 19 20 21 22 Pisteet Sijoitus 2017 Campos Racing BHR FEA BHR SPR ESP FEA ESP SPR MON FEA MON SPR AZE FEA AZE SPR AUT FEA AUT SPR GBR FEA GBR SPR HUN FEA HUN SPR BEL FEA BEL SPR ITA FEA ITA SPR JER FEA 8 JER SPR 8 ABU FEA 12 ABU SPR 12 5 21. == GP3-tulokset == Kausi Talli 1 2 3 4 5 6 7 8 9 10 11 12 13 14 15 16 17 18 Pisteet Sijoitus 2015 Campos Racing ESP FEA 12 ESP SPR 20 AUT FEA 14 AUT SPR Kesk. GBR FEA Kesk. GBR SPR 13 HUN FEA 19 HUN SPR 18 BEL FEA 7 BEL SPR 5 ITA FEA 7 ITA SPR 10 RUS FEA 4 RUS SPR 9 BHR FEA Kesk. BHR SPR 10 ABU FEA 8 ABU SPR 1 51 10. 2016 Campos Racing ESP FEA 19 ESP SPR 14 AUT FEA 16 AUT SPR 11 GBR FEA 10 GBR SPR 2 HUN FEA 11 HUN SPR 14 GER FEA 16 GER SPR 19† BEL FEA 13 BEL SPR 11 ITA FEA 11 ITA SPR 7 MAL FEA 14 MAL SPR 19 ABU FEA 10 ABU SPR 5 22 15. == Lähteet == Luokka:Espanjalaiset autourheilijat Luokka:GP3-kuljettajat Luokka:Vuonna 1997 syntyneet Luokka:Elävät henkilöt
Anjalankosken elokuvapalkinto

Anjalankosken elokuvapalkinto on vuonna 1985 perustettu suomalainen valtakunnallinen elokuvapalkinto. Palkinto on jaettu vuosittain Anjalankosken Kinosunnuntaina, joka on Suomen vanhin vuosittainen elokuvatapahtuma ja järjestetään tammi-helmikuun vaihteessa. Palkinto on Anjalankosken kaupungin perustama, ja vuoden 2009 kuntaliitoksesta lähtien sen on jakanut Kouvolan kaupunki. Vaikka elokuvantekijät ovat arvostaneet palkintoa, sen jakaminen päätettiin lopettaa vuonna 2019. Palkinto on myönnetty merkittävästä ja omaperäisestä saavutuksesta elokuva-alalla edellisen vuoden aikana. Palkittavan on valinnut seitsenjäseninen palkintoraati. Vuonna 2019 palkinto jaettiin 35. kerran, ja sen rahallinen arvo oli 4 000 euroa. Palkinnon järjestelyistä talkoohengessä vastannut Anjalankosken elokuvakerho päätti aiheutuneen työmäärän vuoksi lopettaa palkinnon jakamisen vuoteen 2019. ==Palkitut== Vuosi Ohjaaja Elokuva 1985 Anssi Mänttäri Rakkauselokuva 1986 Matti Ijäs Painija 1987 Päivi Hartzell Lumikuningatar 1988 Ville Mäkelä Lain ulkopuolella 1989 Marjatta Koivulehto Latvoilta jokisuulle 1990 Ilkka Järvi- Laturi Kotia päin 1991 Aki Kaurismäki Tulitikkutehtaan tyttö, I Hired a Contract Killer 1992 Pirjo Honkasalo Mysterion 1993 Veikko Aaltonen Tuhlaajapoika 1994 Markku Pölönen Onnen maa 1995 Tero Jartti Aapo 1996 Mikko Piela Viimeiset liiviläiset? 1997 Aki Kaurismäki Kauas pilvet karkaavat 1998 Kari Väänänen Vaiennut kylä 1999 Pirjo Honkasalo Tulennielijä 2000 Olli Saarela Rukajärven tie 2001 Tapio Piirainen Raid 2002 Jarmo Lampela Joki 2003 Matti Ijäs Haaveiden kehä 2004 Klaus Härö Näkymätön Elina 2005 Markku Pölönen Koirankynnen leikkaaja 2006 Dome Karukoski Tyttö sinä olet tähti 2007 Johanna Vuoksenmaa Onni von Sopanen 2008 Lauri Törhönen Raja 1918 2009 Dome Karukoski Tummien perhosten koti 2010 Zaida Bergroth Skavabölen pojat 2011 Joonas Berghäll & Mika Hotakainen Miesten vuoro 2012 Sakari Kirjavainen Hiljaisuus 2013 Saara Cantell Tähtitaivas talon yllä 2014 Simo Halinen Kerron sinulle kaiken 2015 Virpi Suutari Eedenistä pohjoiseen 2016 Klaus Härö Miekkailija 2017 Mikko Kuparinen 2 yötä aamuun 2018 Antti-Jussi Annila Ikitie 2019 Markku Pölönen Oma maa ==Lähteet== *Anjalankosken 43. kinosunnuntai 2012 (palkitut 1985–2012) ===Viitteet=== Luokka:Suomalaiset elokuvapalkinnot
Pori (albumi)

Pori on vuonna 1998 ilmestynyt Circlen viides studioalbumi. Yhtyeen kotikaupungin Porin mukaan nimetyn konseptialbumin kappaleet viittaavat kaupungin rakennuksiin ja historiallisiin tapahtumiin, kuten vesitorniin, kaupunginsairaalaan, Promenadikeskukseen, vuoden 1852 Porin paloon sekä Pori Jazz -festivaaliin. Kappale Seisomakatsomo on nimetty Isomäen jäähallin kuuluisan katsomonosan mukaan. == Musiikkivideo ja elokuva == Kappaleesta Back to Pori valmistui Mika Taanilan ohjaama musiikkivideo.Circle: Back to Pori AV- arkki. Viitattu 12.2.2015. Hän ohjasi myös marraskuussa 1998 nykytaiteen museo Kiasmassa esitetyn taide-elokuvan Pori-triptyykki,Circle ja Mika Taanila: Pori-triptyykki Kiasma. Viitattu 12.2.2015. joka pohjautuu väljästi Circlen albumiin. Myöhemmin elokuvaa on esitetty yhtyeen säestämänä Tampereen elokuvajuhlilla 2001 sekä vuonna 2011 laajennettuna versiona Porissa nimellä Expanded Pori / Suur-Pori. == Muusikot == === Circle === *Teemu Elo – kitara, laulu *Jussi Lehtisalo – kitara, kosketinsoittimet, laulu *Tomi Harrivaara – basso, kontrabasso *Janne Peltomäki – rummut *Teemu Niemelä – kosketinsoittimet *Ville Raitio – lyömäsoittimet === Vierailijat === *Teemu Huunonen – huilu (1, 8) *E. Innola – laulu (1, 8) *Ari Kauppila – saksofoni (5, 6, 8) *Matti Pakkanen – sello (1, 8) *Heidi Viljanen – laulu (5, 6, 8) *M. Vähäkylä – viulu == Kappaleet == # # # # # # # # # # == Lähteet == *Circle: Pori Finnmusic. ===Viitteet=== Luokka:Circlen albumit Luokka:Konseptialbumit Luokka:Vuoden 1998 albumit
Daihachirō Uematsu

Daihachirō Uematsu (s. 1946 tai 1947Kendo-sensein ura jatkuu koko elämän , Turun Sanomat 22.9.2013 (viitattu 28.3.2019)) on Suomessa asuva japanilainen kenraali evp ja budō-opettaja (ZNKR-kendō 7. dan kyōshi. Uematsu muutti Suomeen eläköityään Japanin Itsepuolustusjoukoista kenraalimajurin arvoisena. Daihachirō Uematsu on vaikuttanut suuresti suomen kendoharjoitteluun 80- ja 90-luvun vaihteessa. Tällöin hän toimi everstin arvolla sotilasasiamiehenä Suomen Japanin suurlähetystössä vuosina 1987–1990.Laaksonen 2009, s. 146-154 == Eversti Uematsu ja Suomen kendo == Daihachirō Uematsu oli ensimmäinen ZNKR:stä valtuutuksensa saanut kendō-opettaja Suomessa. Hän työskenteli Japanin suurlähetystössä vuosina 1987–1990 sotilasasiamiehenä, everstin arvoisena, kunnes lopetti sotilasuransa ja siirtyi työskentelemään vakuutusalalla. Kolmen vuoden ajan hän opetti ja pohjusti Suomen kendōn kehitystä omalla vapaa-ajallaan Uematsun komennuksen päätyttyä ZNKR aloitti ohjelman, jossa Suomeen lähetettiin joka vuosi kendō-opettaja noin kolmeksi kuukaudeksi kerrallaan. Jäätyään eläkkeelle Japanin itsepuolustusvoimista (kenraali evp) ja palveluksen jälkeisestä siviilityöstään Uematsu-sensei muutti syystalvella 2012 Japanista vaimonsa Masako Uematsun kanssa Turkuun, josta he muuttivat edelleen 2014 Helsinkiin. Uematsu-sensei (7-dan kyōshi) toimii yhä aktiivisesti Suomen kendon hyväksi ja toimii muun muassa pääopettajana Leppävaaran budoseurassa Espoossa. == Lähteet == * === Viitteet === Luokka:Japanilaiset kenraalit Luokka:Japanilaiset budokat Luokka:1940-luvulla syntyneet Luokka:Elävät henkilöt
Yötyö (elokuva)

Yötyö on Mika Kaurismäen Yleisradiolle ohjaama 43-minuuttinen televisioelokuva vuodelta 1989.Yötyö (1988)Leffatykki Viitattu 28.7.2024 Hän käsikirjoitti sen yhdessä Richard Reitingerin kanssa. Martti Syrjä esittää elokuvan pääosassa yöradion tiskijukkaa. Muissa rooleissa esiintyvät muun muassa Kaija Pakarinen, Esko Salminen, Kari Väänänen, Juuso Hirvikangas ja Kauko Laurikainen.Kaurismäen harvinainen tv-elokuva kertoo yöradion tiskijukasta, joka jutustelullaan vahingossa sekaantuu kuulijoitten yksityiselämään. Radiotoimittajana kunnostautuu Martti Syrjä.Yle Viitattu 28.7.2024 ==Lähteet== ==Aiheesta muualla== * Luokka:Vuoden 1989 suomalaiset elokuvat Luokka:Suomalaiset televisioelokuvat
SOKO G-2 Galeb

SOKO G-2 Galeb (suom. Lokki) on ensimmäinen Jugoslaviassa omana tuotantona valmistettu suihkumoottorikäyttöinen sotilaslentokone. Konetyyppi on koulutuslentokone, jota voidaan rajoitetusti käyttää kevyenä tukikoneena rynnäköintitoimintaan, ei niinkään hävittäjäkoneena ilmataisteluihin. Kehittelytyöt aloitettiin jo vuonna 1957.http://yumodelclub.tripod.com/yugoslav_air_force/g-2_galeb.htm (Viitattu 12.2.2015) Koneen ensilento oli toukokuussa 1961http://www.aviastar.org/air/yugoslavia/soko_galeb.php (Viitattu 12.2.2015) ja tuotantoon se saapui vuonna 1963.Sharpe M., 2002: s. 253 Konetta valmistettiin arviolta 250 koneyksilön verran Soko-tehtaalla Mostarissa. Suorasiipisen lentokoneen moottori on lisenssivalmisteinen Armstrong-Siddeley, myöhemmin Rolls-Royce Viper. SOKO G-2 Galeb-koneesta tehtiin edelleen kehiteltyjä konetyyppejä: J-21 Jastreb sekä 1980-luvulla esitelty G-4 Super Galeb, joka on nuolisiipinen. G-2 Galeb on edelleen rajoitetussa käytössä joissakin entisen ja hajonneen Jugoslavian alueen maissa. Konetta myytiin myös joihinkin Afrikan maihin, ainakin: Libyaan, Zambiaan ja Zaireen. Vientiversion eli vientiin suunnatun alatyypin, G2A-E:n tuotanto päättyi vasta vuonna 1983. ==Tekniset tiedot == == Lähteet == *Sharpe, Michael: Attack and interceptor jets, Grange Books, Lontoo Englanti, 2002. (s. 253) ISBN 1-84013-335-X. ===Viitteet=== == Aiheesta muualla == *http://www.combataircraft.com/en/Military-Aircraft/Soko/G-2-Galeb/ *http://www.fas.org/man/dod-101/sys/ac/row/galeb.htm *http://www.muzejvazduhoplovstva.org.rs/eksponati.php?jez=eng&id;=33 *http://www.airshow.cz/index.php?show=technika&technika;=27 G-2 Galeb Luokka:Jugoslavialaiset koulukoneet Luokka:1960-luvun koulukoneet Luokka:Jugoslavialaiset rynnäkkökoneet Luokka:1960-luvun rynnäkkökoneet Luokka:Maataistelukoneet
Oliver Kirch

Oliver Kirch (s. 21. elokuuta 1982 Soest) on saksalainen jalkapalloilija, pelipaikaltaan puolustava keskikenttäpelaaja. Hän edustaa kaudella 2014–2015 Bundesliigassa pelaavaa Borussia Dortmundia.Oliver Kirch Transfermarkt- sivustolla Kirch on 183 senttimetriä pitkä ja painaa 70 kilogrammaa.Oliver Kirch Kickerin sivuilla Kirch edusti juniori-ikäisenä SuS Legdeniä, SuS Stadtlohnia ja SpVgg Vredeniä. Ammattilaisurallaan hän on pelannut yhteensä 139 ottelua Bundesliigassa edustaen Borussia Mönchengladbachia, DSC Arminia Bielefeldiä, 1. FC Kaiserslauternia ja Borussia Dortmundia sekä 20 ottelua 2. Bundesliigassa edustaen Arminia Bielefeldiä (tilanne 12. helmikuuta 2015). Kirch on saavuttanut Borussia Dortmundissa Mestarien liigan toisen sijan kaudella 2012–2013 ja Saksan cupin toisen sijan kaudella 2013–2014. == Lähteet == Luokka:Saksalaiset jalkapalloilijat Luokka:Vuonna 1982 syntyneet Luokka:Elävät henkilöt
Dog with a Blog

Dog with a Blog on yhdysvaltalainen tilannekomediasarja, joka alkoi Disney Channel-kaapelikanavalla 12. lokakuuta 2012. Sarjan toinen tuotantokausi alkoi 4. helmikuuta 2013 ja kolmas kausi 4. helmikuuta 2014. Sarjan luoja Michael B. Kaplan oli myös tekijänä Disney XD-kanavan tv-sarjassa I'm In The Band, jossa osa näyttelijöistä aiemmin esiintyi. Sarja on ollut ehdolla Emmy-palkinnon saajaksi. Stan-koiraa esittävät livenä Kuma- ja Mick-nimiset koirat, ja Stania ääninäyttelee Stephen Full. ==Juoni== Avery Jennings sekä Chloe ja Tyler James ovat sisaruspuolia ja vihaavat toisiaan, mutta joutuvat totuttelemaan uuteen elämäänsä perheenä. Averyn äiti on naimisissa Tylerin ja Chloen isän kanssa. Lapset kohtaavat suuren yllätyksen, kun huomaavat että heidän löytökoiransa Stan osaa puhua ja kaiken lisäksi kirjoittaa blogia. Saatuaan tietää Stanin osaavan puhua, lapset päättävät yhdessä salata asian vanhemmilta, peläten että muutoin hupaisa ja sympaattinen Stan annettaisiin pois. ==Hahmot== Avery Jennings on Tylerin ja Chloen erittäin älykäs ja kunnianhimoinen siskopuoli. Hän on ahkera ylisuorittaja, joka tietää mitä haluaa elämältään, on sosiaalisesti vastuullinen ja rakastaa taidetta. Averyn unelmana on tulla joskus Amerikan presidentiksi. Hän pitää Tyleriä ärsyttävänä ja päällepäin inhoaa tätä, mutta loppujen lopuksi he rakastavat toisiaan kaikesta huolimatta. Avery sanoo olevansa täydellinen oppilas, vaikka on huono matikassa eikä osaa espanjaa. Hänen parhaita ystäviään ovat rakastettava tyhjäpää Lindsay, asioihin negatiivisesti suhtautuva Max sekä nätti ja lahjakas tyttö Nikki, joka on kotoisin El Salvadorista – sekä tietysti Stan- koira. Averylla on myös kaksi ihastuksen kohdetta: Dustin ja Wes. Tyler James on suosittu Chloen isoveli ja Averyn velipuoli. Hän on erittäin karismaattinen ja onnistuu saamaan kenen tahansa tytön lähtemään kanssaan ulos. Avery on usein kateellinen Tylerille, mikä aiheuttaa joskus riitoja heidän välilleen. Vaikka Tyler on laiska koulussa eikä järin fiksu, hän on matikkanero ja osaa tuoda esiin toisen, pehmeän ja kypsemmän puolen itsestään. Hän on toisinaan manipuloiva, muttei kuitenkaan aina tuomitseva tai ilkeä ihminen. Tyler ei myöskään aina itse tajua tulevansa esim. siskonsa Chloen manipuloimaksi. Chloe James on puna-kiharahiuksinen, naiivi ja suloinen ja pirteä tyttö, Averyn pikkusiskopuoli ja Tylerin pikkusisko. Hän tekee usein omia hulluja juttujaan. Perheen käydessä asioilla eri paikoissa he usein vasta kotona huomaavat unohtaneensa hakea Chloen. Korvaukseksi Chloe on saanut joka kerta uuden nuken. Chloe rakastaa karkkeja ja hänellä on erittäin aktiivinen ja vilkas mielikuvitus. Stan on tv-sarjan maskotti, herkkäluontoinen, valkomustatäpläinen koira joka kommunikoi puhumalla kolmelle ystävälleen ja kirjoittaa blogia elämästään Jennings-Jamesin perheen lemmikkinä. Vanhemmat eivät tiedä Stanin salaisista kyvyistä. Stan rakastaa puudeleita mutta inhoaa äänekkäitä pomeranianeja. Hänen suosikkilapsensa perheessä on Avery. ===Rooleissa=== ==Aiheesta muualla== * *http://disneychannel.disney.com/dog- with-a-blog Luokka:2010-luvun yhdysvaltalaiset tilannekomediat
Marian Sarr

Marian Sarr (s. 30. tammikuuta 1995 Essen) on saksalainen jalkapalloilija, pelipaikaltaan keskuspuolustaja. Hän edustaa kaudella 2014–2015 Bundesliigan Borussia Dortmundia.Marian Sarr Transfermarkt-sivustolla Sarr on 187 senttimetriä pitkä ja painaa 78 kilogrammaa.Marian Sarr Kickerin sivuilla Sarr pelasi ensimmäiset miesten sarjaottelunsa Bayer Leverkusenin kakkosjoukkueessa Regionalligassa kaudella 2012–2013. Tuon kauden talvitauolla Sarr siirtyi Borussia Dortmundiin, jossa hän teki ensiesiintymisensä Bundesliigassa 14. joulukuuta 2013 joukkueen pelatessa 2–2-tasapelin TSG 1899 Hoffenheimin vieraana. == Lähteet == Luokka:Saksalaiset jalkapalloilijat Luokka:Vuonna 1995 syntyneet Luokka:Elävät henkilöt
Bruno Bonifacio

Bruno Bonifacio (s. 2. marraskuuta 1994 São Paulo) on brasilialainen moottoriurheilija. == Ura == Bonifacio aloitti uransa karting-sarjoissa vuonna 2004 voittaen urallaan Junior Menor class of the Petrobras Cup- ja Brazilian Kart Cup -luokkien mestaruudet. Vuonna 2010 hän voitti São Paulo Cup -luokan mestaruuden. Vuonna 2011 Bonifacio aloitti kilpauransa Formula 3 Sudamericana -sarjassa voittaen Light Class -luokan mestaruuden. Samana vuonna hän kilpaili Euroopan ja Italian Formula Abarth -sarjoissa. Vuonna 2012 Bonifacio kilpaili täyden kauden Formula Abarth -sarjoissa sijoittuen Euroopan sarjassa kolmanneksi voittaen kauden aikana neljä kilpailua ja Italian sarjassa hän sijoittui sarjan viidenneksi voittaen kaksi kilpailua. Samana vuonna hän kilpaili Formula Renault Alps, Formula Renault NEC ja Toyota Racing Series -sarjoissa. Vuonna 2013 Bonifacio siirtyi Eurocup Formula Renault -sarjaan saavuttaen yhden palkintosijan sijoittuen sarjan 15:nneksi. Samana vuonna hän kilpaili jälleen Toyota Racing -sarjassa voittaen kaksi kilpailua ja sijoittuen sarjan viidenneksi. Hän kilpaili myös täyden kauden Formula Renault Alps -sarjassa saavuttaen kolme voittoa, kuusi paalupaikkaa ja kahdeksan palkintosijaa. Hän sijoittui sarjan kolmanneksi. Vuonna 2014 Bonifacio jatkoi FR Eurocup -sarjassa voittaen yhden kilpailun ja sijoittuen sarjan viidenneksi. Vuonna 2015 Bonifacio kilpaili Formula Renault 3.5 -sarjassa saalistaen yhden pisteen. Vuonna 2016 Bonifacio ajoi Renault Sport Trophy -sarjassa saavuttaen kaudella yhden paalupaikan ja voiton sijoittuen pisteissä kahdeksanneksi. Hän ajoi myös yhden kilpailun European Le Mans Series -sarjassa. == Lähteet == * Bruno Bonifacio Driver Databasessa Luokka:Brasilialaiset autourheilijat Luokka:Formula Renault 3.5 -kuljettajat Luokka:Vuonna 1994 syntyneet Luokka:Elävät henkilöt
Cao Zhongrong

Cao Zhongrong (; s. 3. marraskuuta 1981 Shanghai) on kiinalainen nykyaikainen viisiottelija ja olympiamitalisti. Cao on 180 senttimetriä pitkä ja painaa 73 kilogrammaahttp://www.sports-reference.com/olympics/athletes/ca/cao- zhongrong-1.html . Cao voitti olympiahopeaa henkilökohtaisesta kilpailusta vuoden 2012 kesäolympialaisista Lontoosta David Svobodan jälkeen. Vuoden 2008 olympialaisissa kotimaassaan, Pekingissä Cao oli sijalla 30. MM-kilpailuista Cao on saavuttanut yhden hopean ja kaksi pronssia ja Aasian kisoista henkilökohtaisen kullan ja joukkuekilpailun hopean vuonna 2010. == Lähteet == Luokka:Kiinalaiset nykyaikaiset viisiottelijat Luokka:Kiinalaiset olympiamitalistit Luokka:Vuonna 1981 syntyneet Luokka:Elävät henkilöt
Osasto 13

Osasto 13 oli kylmän sodan aikaan Neuvostoliiton KGB:n salamurha- ja sabotaasiyksikkö, joka järjesti ”märkiä operaatioita” eli attentaatteja sekä vastustajien ”katoamisia” ulkomailla. https://www.cia.gov/library/center-for- the-study-of-intelligence/kent-csi/vol19no3/html/v19i3a01p_0001.htm Sen päällikkönä on toiminut muun muassa Viktor Vladimirov. == Katso myös == * Yksikkö 29155, Venäjän nykyaikainen salamurha- ja sabotaasiyksikkö == Lähteet == Luokka:Kylmä sota Luokka:Neuvostoliitto Luokka:KGB
Juanma

Juan Manuel Martin Lima (pelaajanimeltään Juanma; s. 6. kesäkuuta 1979) on espanjalainen beachfutispelaaja, joka edustaa Espanjan beachfutismaajoukkuetta ja FC Barcelonaahttp://www.beachsoccer.com/teams/FC%20Barcelona . Pelipaikaltaan Juanma on puolustajahttp://www.beachsoccer.com/players/Juan%20Martin%20Lima . MM- kilpailuista Juanma on saavuttanut hopeaa vuodelta 2013 Tahitilta ja pronssia vuodelta 2008 Marseillesta. Hän on osallistunut MM-kilpailuihin kuudesti, ensimmäisen kerran vuonna 2005http://www.fifa.com/worldfootball/statisticsandrecords/players/player=277217/index.html . Vuonna 2014 Juanma valittiin Euro Beach Soccer Cupin parhaaksi pelaajaksi Espanjan voittaessa turnauksen. Seuratasolla Juanma on voittanut Espanjan mestaruuden FC Barcelonan kanssa viidesti peräkkäin vuosina 2010-2014http://www.marbella.es/deportes/inicio/deportistas- destacados/item/92-juan-manuel-martin-lima.html . == Lähteet == Luokka:Espanjalaiset beachfutispelaajat Luokka:Vuonna 1979 syntyneet Luokka:Elävät henkilöt
Grand Prix Cycliste de Québec

Grand Prix Cycliste de Québec on Quebecissä, Kanadassa järjestettävä pyöräilykilpailu. Se kuuluu UCI World Tour -sarjaan ja järjestettiin ensimmäisen kerran vuonna 2010. Grand Prix Cycliste de Québec ja Montrealissa järjestettävän Grand Prix Cycliste de Montréal ovat olleet ainoat World Touriin kuuluvat Pohjois-Amerikassa järjestettävät kilpailut ennen Kalifornian ympäriajon mukaantuloa 2017. Simon Gerrans on ainoana voittanut molemmat kilpailut samana vuonna. == Reitti == Toisin kuin useimmat yhden päivän kilpailut, Grand Prix Cycliste de Québecin reitti ei kulje paikkakuntien välillä vaan lähtö ja maali ovat Québecissä. Kilpailu muodostuu 11 kierroksesta 18,1 km mittaisella radalla, johon sisältyy neljä nousua: Côte de la Montagne (375 m 10 % keskijyrkkyys), Côte de la Potasse (420 m, 9% keskijyrkkyys), Montée de la Fabrique (190 m, 7% keskijyrkkyys) ja Montée du Fort (1000 m, 4 % keskijyrkkyys). Maali sijaitsee viimeisen nousun kohdalla. == Voittajat == Lähde: Pro Cycling Stats * 2010 Thomas Voeckler * 2011 Philippe Gilbert * 2012 Simon Gerrans * 2013 Robert Gesink * 2014 Simon Gerrans * 2015 Rigoberto Uran * 2016 Peter Sagan * 2017 Peter Sagan * 2018 Michael Matthews * 2019 Michael Matthews * 2022 Benoît Cosnefroy * 2023 Arnaud De Lie * 2024 Michael Matthews == Lähteet == == Aiheesta muualla == * virallinen kotisivu luokka:UCI World Tour Luokka:Pyöräilykilpailut
Suikkari

Suikkari on suomalainen sukunimi, joka taustalla on Viljo Nissilän mukaan mahdollisesti ruotsin sana svikare, petkuttaja. Tunnettuja nimenkantajia: * Jaakko Suikkari (1925–2014), pikajuoksija * Raimo Suikkari (1939–2015), runoilija, kirjailija ja pienkustantaja * Riikka Suikkari (ent. Riikka Warras), televisiokuuluttaja * Satu Suikkari-Kleven, suurlähettiläs. == Lähteet ==
Patrick Schweiger

Patrick Schweiger (s. 23. maaliskuuta 1990) on itävaltalainen alppihiihtäjä. Hän edustaa seuratasolla SK Mühlbachia. Schweiger kilpailee pääosin syöksylaskussa ja super-G:ssä. Schweiger debytoi alppihiihdon maailmancupissa Lake Louisen super-G:ssä marraskuussa 2014 saavuttaen heti ensimmäiset maailmancupin pisteensä sijoituttuaan sijalle 16. Toistamiseen hän saavutti saman sijoituksen samassa paikassa vuotta myöhemmin. Kymmenen parhaan joukkoon hän sijoittui ensimmäisen kerran oltuaan kahdeksas Val Gardenan super-G:ssä joulukuussa 2015. Parhaimmillaan hän on ollut seitsemäs Hinterstoderin super-G:ssä helmikuussa 2016. Eurooppa-cupista Schweiger on saavuttanut kolme voittoa ja kymmenen palkintosijaa. == Lähteet == Luokka:Itävaltalaiset alppihiihtäjät Luokka:Vuonna 1990 syntyneet Luokka:Elävät henkilöt
Agía Marína (Attika)

Agía Marína () on Kreikan kaupunki, joka kuuluu hallinnollisesti Kropían kuntaan, Itä-Attikan alueyksikköön ja Attikan alueeseen. Kaupungin väkiluku on 3 765 (vuonna 2011). Agía Marína sijaitsee Saroninlahden rannalla linnuntietä noin 10 kilometriä Koropín kaupungista lounaaseen ja noin 21 kilometriä Ateenan keskustasta kaakkoon. == Lähteet == Luokka:Attikan kaupungit Luokka:Kropía
Áno Merá

Áno Merá () on Kreikan kylä, joka sijaitsee Mýkonoksen saarella. Se kuuluu hallinnollisesti Mýkonoksen kuntaan, Mýkonoksen alueyksikköön ja Etelä-Egean saarten alueeseen. Kylän väkiluku on 1 459 (vuonna 2011). Áno Merá sijaitsee Mýkonoksen keskiosissa noin seitsemän kilometriä saaren pääkaupungista Mýkonoksen kaupungista itään. Se on Mýkonoksen vanhimpia kyliä ja saaren toiseksi suurin asutus. Kylän tunnetuin nähtävyys on Panagía Tourlianín luostari. Áno Merá muodostaa myös laajemman kyläyhdyskunnan (Δημοτική Κοινότητα Άνω Μεράς, Dimotikí Koinótita Áno Merás), johon kuuluvat varsinaisen Áno Merán kylän lisäksi Kalafátin kylä sekä asumattomat saaret Ktapódia ja Tragonísi. Koko yhdyskunnan väkiluku on 1 737. == Lähteet == == Aiheesta muualla == Luokka:Etelä-Egean saarten kylät Luokka:Mýkonos
Apeíranthos

Apeíranthos () tai Apérathos (Απέραθος) on Kreikan kylä, joka sijaitsee Náxoksen saarella. Se kuuluu hallinnollisesti Náxoksen ja Pienten Kykladien kuntaan, Náxoksen alueyksikköön ja Etelä-Egean saarten alueeseen. Aiemmin kylä kuului Drymalían kuntaan ja vuodesta 2011 lähtien Náxoksen ja Pienten Kykladien kunnan Drymalían kunnallisyksikköön. Kylän väkiluku on 722 (vuonna 2011). Apeíranthos, suomeksi ”Paljon kukkia”, sijaitsee Náxoksen keskiosien vuoristossa noin 650 metrin korkeudessa. Sieltä on matkaa saaren pääkaupunkiin Náxoksen kaupunkiin eli Chóraan noin 32 kilometriä. Kylän nähtävyyksiin kuuluvat muun muassa sen lukuisat vanhat marmoriset rakennukset sekä Panagía Aperathítissan kirkko, joka on yksi saaren vanhimpia. Kylässä toimivat myös muun muassa Apeíranthoksen arkeologinen museo, kansantaiteen museo sekä geologinen museo. Apeíranthos muodostaa myös laajemman kyläyhdyskunnan (Δημοτική Κοινότητα Απεράθου, Dimotikí Koinótita Aperáthou), johon kuuluvat varsinaisen Apérathoksen kylän lisäksi kylät Azálas, Kanáki, Kleidó, Lygarídia, Moutsoúna ja Pánermos. Koko yhdyskunnan väkiluku on 904. == Lähteet == == Aiheesta muualla == Luokka:Etelä-Egean saarten kylät Luokka:Náxos
Batsí

Batsí (; myös Mpatsí) on Kreikan kylä, joka sijaitsee Ándroksen saarella. Se kuuluu hallinnollisesti Ándroksen kuntaan, Ándroksen alueyksikköön ja Etelä- Egean saarten alueeseen. Aiemmin kylä kuului Ydroúsan kuntaan ja vuodesta 2011 lähtien Ándroksen kunnan Ydroúsan kunnallisyksikköön. Kylän väkiluku on 1 010 (vuonna 2011). Batsí sijaitsee Ándroksen länsirannikolla ja se on rakennettu luonnonsatamalahden ympärille. Se on alun perin kalastajakylä. Nykyisin kylä on saaren turismin keskuksia. Batsí muodostaa myös laajemman kyläyhdyskunnan (Τοπική Κοινότητα Μπατσίου, Topikí Koinótita Batsíou), johon kuuluvat varsinaisen Batsín kylän lisäksi kylät Damaskinós ja Stivári sekä Moní Zoodóchou Pigís -luostari. Koko yhdyskunnan väkiluku on 1 156. == Lähteet == == Aiheesta muualla == Luokka:Ándros Luokka:Etelä-Egean saarten kylät
Dryopída

Dryopída (; ) on Kreikan kylä, joka sijaitsee Kýthnoksen saarella. Se kuuluu hallinnollisesti Kýthnoksen kuntaan, Kéa-Kýthnoksen alueyksikköön ja Etelä- Egean saarten alueeseen. Kylän väkiluku on 325 (vuonna 2011). Dryopída sijaitsee Kýthnoksen saaren keskiosissa noin neljä kilometriä saaren pääkylästä Kýthnoksesta etelään. Kylä on saanut nimensä dryopislaisten kansasta, jotka tulivat Dryopiksesta (myöhempi Doris) 1200-luvulla eaa. ja rakensivat saarelle kyklooppimuureja ja temppeleitä. Kylän tunnetuimpia nähtävyyksiä on Katafýkin tippukiviluola, joka on Kreikan suurimpia. Luolassa on paljon stalaktiittejä ja stalagmiittejä. Dryopída muodostaa myös laajemman kyläyhdyskunnan (Τοπική Κοινότητα Δρυοπίδος, Topikí Koinótita Dryopídos), johon kuuluvat varsinaisen Dryopídan kylän lisäksi kylät Ágios Dimítrios, Áosa, Episkopí, Flampoúria, Gantromántra, Kaló Livádi, Kanála, Léfkes, Liotrívi, Mérichas ja Skýlos sekä Pipérin saari. Koko yhdyskunnan väkiluku on 787. == Lähteet == == Aiheesta muualla == Luokka:Etelä-Egean saarten kylät Luokka:Kýthnos
Filóti

Filóti (; myös Φιλότιο, Filótio; ) on Kreikan kylä, joka sijaitsee Náxoksen saarella. Se kuuluu hallinnollisesti Náxoksen ja Pienten Kykladien kuntaan, Náxoksen alueyksikköön ja Etelä-Egean saarten alueeseen. Aiemmin kylä kuului Drymalían kuntaan ja vuodesta 2011 lähtien Náxos ja Pienet Kykladien kunnan Drymalían kunnallisyksikköön. Kylän väkiluku on 1 477 (vuonna 2011). Filóti sijaitsee Náxoksen saaren keskellä Zas-vuoren rinteellä noin 19 kilometriä saaren pääkaupungista Náxoksen kaupungista eli Chórasta itään. Se on saaren toiseksi suurin asutus pääkaupungin jälkeen. Filóti on perinteinen kykladinen saaristokylä valkoisine rakennuksineen ja lukuisine kirkkoineen. Kylän plataanipuun varjostamalla keskusaukiolla on monia kahviloita ja tavernoja. Filóti muodostaa myös laajemman kyläyhdyskunnan (Δημοτική Κοινότητα Φιλοτίου, Dimotikí Koinótita Filotíou), johon kuuluu varsinaisen Filótin kylän lisäksi Kalantós. Koko yhdyskunnan väkiluku on 1 487. == Lähteet == == Aiheesta muualla == Luokka:Etelä-Egean saarten kylät Luokka:Náxos
Fiskárdo

Fiskárdo (; ; myös Fiscardo, aiemmin Viscardo) on Kreikan kylä, joka sijaitsee Kefalonián saarella. Se kuuluu hallinnollisesti Sámin kuntaan, Kefalonián alueyksikköön ja Jooniansaarten alueeseen. Kylän väkiluku on 189 (vuonna 2011). Fiskárdon kylä sijaitsee Kefalonián pohjoiskärjen itärannikolla noin 50 kilometriä pohjoiseen saaren pääkaupungista Argostólista. Se on alun perin kalastajakylä ja nykyisin suojelukohde. Kylä on harvoja paikkoja saarella, joka säilyi vahingoittumattomana vuoden 1953 suuresta maanjäristyksestä. Kylän rakennuskannassa on paljon venetsialaisia vaikutteita. Fiskárdo muodostaa myös laajemman kyläyhdyskunnan (Τοπική Κοινότητα Φισκάρδου, Topikí Koinótita Fiskárdou), johon kuuluvat varsinaisen Fiskárdon kylän lisäksi kylät Evretí, Katsaráta, Matsoukáta ja Tselentáta sekä asumaton Asteríksen saari. Koko yhdyskunnan väkiluku on 295. Aiemmin kylä kuului Érisoksen kuntaan ja vuosina 2011–2019 Kefalonián kuntaan ja sen Érisoksen kunnallisyksikköön. == Lähteet == == Aiheesta muualla == * Fiscardo Kefalonia Greece. Kylän turismisivusto. Luokka:Jooniansaarten kylät Luokka:Sámi
Kavoúsi

Kavoúsi (, ) on Kreikan kylä, joka sijaitsee Kreetan saaren itäosassa. Se kuuluu hallinnollisesti Ierápetran kuntaan, Lasíthin alueyksikköön ja Kreetan alueeseen. Kylän väkiluku on 559 (vuonna 2011). pienoiskuva|vasen|220px|Kavoúsin Pyhän Kolminaisuuden (Agía Triáda) kirkko. Kavoúsi sijaitsee Mirampéllonlahden itäpuolella noin 24 kilometriä Ágios Nikólaoksesta itään. Kavoúsi muodostaa myös laajemman kyläyhdyskunnan (Τοπική Κοινότητα Καβουσίου, Topikí Koinótita Kavousíou), johon kuuluvat varsinaisen Kavoúsin kylän lisäksi Drakalévri, Mélisses, Panagía ja Tsamántis. Koko yhdyskunnan väkiluku on 563. Vuoristossa Kavoúsin eteläpuolella sijaitsevat minolaisaikaisten asutusten arkeologiset kohteet Kavoúsi Vrontás ja Kavoúsi Kástro, jotka ovat saaneet nimensä kylästä. Kavoúsin Mélisseen kylän lähellä sijaitsee antiikin aikaisen kaupungin arkeologinen kohde Azoriás. Kaupunki tuhoutui tulipalossa noin vuonna 500 eaa. == Lähteet == == Aiheesta muualla == Luokka:Ierápetra Luokka:Kreetan kylät
Kítsi

Kítsi () on Kreikan kaupunki, joka kuuluu hallinnollisesti Kropían kuntaan, Itä-Attikan alueyksikköön ja Attikan alueeseen. Kaupungin väkiluku on 4 788 (vuonna 2011). Kítsi sijaitsee Koropín ja Várin välissä linnuntietä noin kuusi kilometriä lounaaseen Koropísta, noin neljä kilometriä pohjoiseen Saroninlahden rannasta ja Agía Marínan kaupungista, sekä noin 18 kilometriä kaakkoon Ateenan keskustasta. == Lähteet == Luokka:Attikan kaupungit Luokka:Kropía
Korissía (Kéa)

Korissía () eli Livádi (Λιβάδι) on Kreikan kylä, joka sijaitsee Kéan saarella. Se kuuluu hallinnollisesti Kéan kuntaan, Kéa-Kýthnoksen alueyksikköön ja Etelä-Egean saarten alueeseen. Kylän väkiluku on 711 (vuonna 2011). Korissía sijaitsee Kéan saaren luoteisrannikolla noin kuusi kilometriä saaren pääkylästä Ioulídasta luoteeseen. Se on rakennettu luonnonsatamalahden pohjukkaan. Kylä sijaitsee samalla paikalla kuin saaren antiikin aikainen satamakaupunki Koressia, ja on perinyt sen nimen. Myös nykyinen kylä on saaren pääsatama. Korissía muodostaa myös laajemman kyläyhdyskunnan (Τοπική Κοινότητα Κορησσίας, Topikí Koinótita Korissías), johon kuuluvat varsinaisen Korissían kylän lisäksi kylät Fotimári, Kálamos, Koukouvagiá, Marádes, Mávro, Melissáki, Mylopótamos, Otziás, Vourkári ja Xýla sekä Makrónisoksen saari. Koko yhdyskunnan väkiluku on 1 049. == Lähteet == Luokka:Etelä-Egean saarten kylät Luokka:Kéa
Kóronos

Kóronos () on Kreikan kylä, joka sijaitsee Náxoksen saarella. Se kuuluu hallinnollisesti Náxoksen ja Pienten Kykladien kuntaan, Náxoksen alueyksikköön ja Etelä-Egean saarten alueeseen. Aiemmin kylä kuului Drymalían kuntaan ja vuodesta 2011 lähtien Náxoksen ja Pienten Kykladien kunnan Drymalían kunnallisyksikköön. Kylän väkiluku on 526 (vuonna 2011). Kóronoksen kylä sijaitsee Náxoksen sisäosissa noin 36 kilometriä Náxoksen kaupungista eli Chórasta itään. Kylä on rakennettu vuoristoon noin 540 metrin korkeuteen. Se tunnetaan muun muassa viininviljelystä. Kylän nähtävyyksiin kuuluu muun muassa Panagía Argokoiliótissan kirkko. Kylän lähellä on antiikin aikainen Panin luola. Kóronos muodostaa myös laajemman kyläyhdyskunnan (Τοπική Κοινότητα Κορώνου, Topikí Koinótita Korónou), johon kuuluvat varsinaisen Kóronoksen kylän lisäksi kylät Argokoiliótissa, Atsipápi ja Liónas. Koko yhdyskunnan väkiluku on 647. == Lähteet == == Aiheesta muualla == Luokka:Etelä-Egean saarten kylät Luokka:Náxos
In Your Eyes (elokuva)

In Your Eyes on vuonna 2014 ensi-iltansa saanut Brin Hillin ohjaama yliluonnollinen ja romanttinen draamaelokuva. Sen on käsikirjoittanut Joss Whedon, ja sen pääosissa ovat Zoe Kazan, Michael Stahl-David, Nikki Reed, Steve J. Harris ja Mark Feuerstein. In Your Eyes kertoo Dylanista (Stahl- David) ja Rebeccasta (Kazan), jotka pystyvät aistimaan toistensa tuntemukset, vaikka he asuvat eripuolella Yhdysvaltoja. Elokuvan ensi-ilta oli Tribecan elokuvajuhlilla 20. huhtikuuta 2014, minkä jälkeen se julkaistiin internetissä. == Näyttelijät == == Aiheesta muualla == * Luokka:Vuoden 2014 yhdysvaltalaiset elokuvat Luokka:Yhdysvaltalaiset romanttiset draamaelokuvat Luokka:Joss Whedonin käsikirjoittamat elokuvat
Krinídes

Krinídes () on Kreikan kaupunki, joka kuuluu hallinnollisesti Kaválan kuntaan, Kaválan alueyksikköön ja Itä-Makedonian ja Traakian alueeseen. Aiemmin kaupunki kuului Fílippoin kuntaan ja vuodesta 2011 lähtien Kaválan kunnan Fílippoin kunnallisyksikköön. Kaupunki muodostaa oman kaupunkiyhdyskuntansa (Δημοτική Κοινότητα Κρηνίδων, Dimotikí Koinótita Krinídon). Kaupungin väkiluku on 3 365 (vuonna 2011). Krinídes sijaitsee noin 13 kilometriä Kaválan kaupungista luoteeseen ja noin 20 kilometriä Dráman kaupungista kaakkoon. Kaupunki on perinyt nimensä antiikin ajan Krenideen kaupungilta. Se oli thasoslaisten vuonna 360/359 eaa. asuttama. Nykyisen kaupungin nimi oli vuoteen 1926 saakka Ráchtsa (Ράχτσα). Antiikin Filippoin kaupungin rauniot sijaitsevat aivan Krinídeen länsipuolella. == Lähteet == Luokka:Itä-Makedonian ja Traakian kaupungit Luokka:Kavála
Lami

Lami on kaupunkialue Rewan provinssissa Fidžissä luoteeseen Suvasta. Vuoden 2017 väestönlaskennassa alueen väkiluku oli 24 637. Alueen pinta-ala on 680 km2. Kaupunkia hallitsee 12-henkinen neuvosto, joka valitaan vaaleilla kolmeksi vuodeksi. == Lähteet == Luokka:Fidžin kaupungit
Kypséli (Aígina)

Kypséli (; myös Kipséli) on Kreikan kaupunki, joka sijaitsee Aíginan saarella. Se kuuluu hallinnollisesti Aíginan kuntaan, Saarten alueyksikköön ja Attikan alueeseen. Kaupunki muodostaa oman kaupunkiyhdyskuntansa (Δημοτική Κοινότητα Κυψέλης, Dimotikí Koinótita Kypsélis). Kaupungin väkiluku on 2 124 (vuonna 2011). Kypséli sijaitsee Aíginan luoteisosassa noin kolme kilometriä saaren pääkaupungista Aíginan kaupungista koilliseen. Se on saaren toiseksi suurin asutus pääkaupungin jälkeen. Kylän nähtävyyksiin kuuluu muun muassa vuonna 1880 rakennettu Neitsyt Marian ilmestyksen (Panagía Evangelístria) kirkko. == Lähteet == Luokka:Aígina Luokka:Attikan kaupungit
Lehtoranta

Lehtoranta on suomalainen sukunimi. Se on nuorta perua. Suomessa on paljon rantoja, joilla kasvaa vehmasta lehtimetsää, ja Lehtoranta-nimisiä taloja Suomessa on vähintään sata. Vuonna 1906 se otettiin sukunimeksi Etelä-Suomessa 15 nimenmuutossa. Tunnettuja Lehtorantoja: * Ari Lehtoranta (s. 1963), yritysjohtaja * Heidi Lehtoranta (s.1980) viulisti * Hannu Lehtoranta (1954–2012), muusikko ja säveltäjä * Joonas Lehtoranta (s. 1994), koripalloilija * Juho Lehtoranta (s. 1989), koripalloilija * Laura Lehtoranta (s. 1984), koripalloilija * Linda-Lotta Lehtoranta (s. 1991), koripalloilija * Riitta Lehtoranta (s. 1935), pikajuoksija ja pituushyppääjä * Roosa Lehtoranta (s. 1997), koripalloilija * Sami Lehtoranta (s. 1979), koripalloilija * Vesa Lehtoranta (1949–2023), jääkiekkoilija. == Lähteet ==
Lefkádia

Lefkádia () on Kreikan kylä, joka kuuluu hallinnollisesti Náousan kuntaan, Imathían alueyksikköön ja Keski-Makedonian alueeseen. Aiemmin kylä kuului Anthémian kuntaan ja vuodesta 2011 lähtien Náousan kunnan Anthémian kunnallisyksikköön. Kylä muodostaa oman kyläyhdyskuntansa (Τοπική Κοινότητα Λευκαδίων, Topikí Koinótita Lefkadíon). Kylän väkiluku on 1 021 (vuonna 2011). Lefkádia sijaitsee noin viisi kilometriä Náousan kaupungista koilliseen ja noin 17 kilometriä Véroiasta pohjoisluoteeseen. == Makedonialaiset haudat == Lefkádia tunnetaan erityisesti sen lähellä sijaitsevista muinaisista makedonialaisista haudoista. Haudat sijaitsevat hajallaan peltomaisemassa kylän itäpuolella.Arkeologisen kohteen sijainti: Antiikin aikana paikka on ollut lähellä Miezan kylää. Ensimmäinen hauta löydettiin 1800-luvun lopulla ja muut on kaivettu esiin 1940–1970-luvuilla. Hautoja on neljä: * Tuomion hauta (Táfos tis Kríseos), joka on saanut nimensä sen Haadeessa tapahtuvaa vainajien tuomitsemista kuvaavista maalauksista. Haudassa on kaksikerroksinen julkisivu, joka edustaa sekä doorilaista että joonialaista tyyliä. Kyseessä on mahdollisesti Aleksanteri Suuren kenraaleihin kuuluneen Peukestas Miezalaisen hauta. Hauta on löydetty vuonna 1954. * Anthemian eli Palmettikoristeiden hauta (Táfos ton Anthemíon), joka on saanut samoin nimensä koristelustaan. Haudassa on kaksi kammiota ja joonialainen julkisivu. Hauta on löydetty vuonna 1971. * Lysonin ja Kallikleen hauta (Táfos ton Lýsonos kai Kallikléous), josta on löydetty kyseisten vainajien nimet, sekä muun muassa nimet Euhippos, Sparte ja Thessalonike. Hauta on ajoitettu 100-luvulle eaa. ja ollut käytössä samalla suvulla neljän sukupolven ajan. Siinä on 22 syvennystä tuhkauurnille. Hauta on löydetty vuonna 1942. * Niaoustan hauta eli niin kutsuttu Kinchin hauta (Táfos tis Niáoustas, Táfos tou Kinch), joka on saanut nimensä sen esiin kaivaneesta tanskalaisesta arkeologista K. F. Kinchistä. Haudassa on kaksi hautakammiota ja doorilainen julkisivu. Hauta on löydetty 1800-luvun lopulla ja kunnostettu vuosina 1970–1971. == Lähteet == == Aiheesta muualla == Luokka:Arkeologiset kohteet Kreikassa Luokka:Keski-Makedonian kylät Luokka:Náousa (Imathía)
Léfkes

Léfkes (; ) on Kreikan kylä, joka sijaitsee Pároksen saarella. Se kuuluu hallinnollisesti Pároksen kuntaan, Pároksen alueyksikköön ja Etelä-Egean saarten alueeseen. Kylän väkiluku on 545 (vuonna 2011). Léfkes sijaitsee Pároksen saaren keskiosissa noin 11 kilometriä kaakkoon saaren pääkaupungista Paroikiásta. Se on rakennettu vehreälle kukkulalle noin 300 metrin korkeuteen. Kylä on saaren vanha, keskiaikainen pääkylä. Sen rakennuskanta koostuu valkoisista kykladisista taloista ja venetsialaisaikaisista rakennuksista. Kylän pääkirkko on Pyhän Kolminaisuuden (Agía Triáda) kirkko. Kylän muita nähtävyyksiä ovat kansantaiteen- ja kansankulttuurin museot. Kylästä johtaa bysanttilaisaikainen kivetty polku läheiseen Pródomoksen kylään ja edelleen meren rannalle. Léfkes muodostaa myös laajemman kyläyhdyskunnan (Τοπική Κοινότητα Λευκών, Topikí Koinótita Lefkón), johon kuuluvat varsinaisen Léfkesin kylän lisäksi kylät Áspro Chorió, Glyfá, Lagkáda ja Vouniá. Koko yhdyskunnan väkiluku on 857. == Lähteet == == Aiheesta muualla == Luokka:Etelä-Egean saarten kylät Luokka:Páros
Livádi (Sérifos)

Livádi (; ) on Kreikan kylä, joka sijaitsee Sérifoksen saarella. Se kuuluu hallinnollisesti Sérifoksen kuntaan, Míloksen alueyksikköön ja Etelä-Egean saarten alueeseen. Kylän väkiluku on 605 (vuonna 2011). pienoiskuva|vasen|Livádin kylä ja satamalahti Sérifoksen kylästä nähtynä. Livádi sijaitsee Sérifoksen koillisrannikolla luonnonsatamalahden pohjukassa. Se on saaren suurin asutus, pääsatama ja turismin keskus, ja sieltä on yhteydet Pireukseen ja lähisaariin. Kylästä on matkaa saaren pääkylään Sérifoksen kylään eli Chóraan noin neljä kilometriä. == Lähteet == Luokka:Etelä-Egean saarten kylät Luokka:Sérifos
Lixoúri

Lixoúri (; ) on Kreikan kaupunki ja samanniminen kunta (Δήμος Ληξουρίου, Dímos Lixouríou), joka sijaitsee Kefalonián saarella, Kefalonián alueyksikössä Jooniansaarten alueella. Koko kunnan väkiluku on 7 098 ja varsinaisen Lixoúrin kaupungin väkiluku 3 752 (vuonna 2011). pienoiskuva|vasen|Lixoúrin museo. Lixoúri sijaitsee Kefalonián saaren itäosassa Argostólinlahden rannalla vastapäätä saaren pääkaupunkia Argostólia. Se on saaren toiseksi suurin asutus pääkaupungin jälkeen. Lixoúri sijaitsee samalla paikalla kuin antiikin ajan Palen kaupunki, joka oli yksi saaren merkittävimmistä. Lixoúri kärsi suuria tuhoja vuoden 1953 maanjäristyksessä ja vain joitakin vanhoja rakennuksia on jäljellä. Kaupungin nähtävyyksiä ovat muun muassa kirkot ja arkeologinen museo. Kaupunki tunnetaan kulttuurikeskuksena ja erityisesti musiikillisena keskuksena. Siellä toimii yksi Kreikan vanhimmista filharmonisista kouluista. Lixoúri on yksi saaren satamista ja sieltä on yhteys muun muassa Agostóliin sekä Kyllíniin Peloponnesoksen niemimaalle. Lixoúrin kunta käsittää Kefalonián saaren länsiosan. Siihen kuuluu myös muun muassa Vardiánoin saari. Lixoúrista tuli itsenäinen kunta 1. syyskuuta 2019, kun aiempi vuonna 2011 Kallikrates- suunnitelman myötä muodostettu Kefalonián kunta jaettiin Kleisthenes I -suunnitelman mukaisesti kolmeksi kunnaksi, joista muut ovat Argostólin kunta ja Sámin kunta. Kunta vastaa aiempaa Palikín kuntaa ja vuosien 2011–2019 Palikín kunnallisyksikköä. == Kunnan osat == Lixoúrin kunta muodostuu yhdestä kunnallisyksiköstä, joka oli vuosina 2011–2019 osa Kefalonián kuntaa ja joka vastaa vuoden 2011 Kallikrates-suunnitelmaa edeltänytta kuntaa. Kunnallisyksikkö sekä siihen kuuluvat kylä- ja kaupunkiyhdyskunnat ja asutukset ovat (vuoden 2011 väestönlaskennan perusteella): Kunnallis­yksikkö Kylä- tai kaupunki­yhdys­kunta Kylä, kaupunki tai muu asutus Väkiluku (2011) Palikí Agía Thékli Agía Thékli 211 Kaláta 24 Athéras Athéras 129 Chavdáta Chavdáta 379 Chavriáta Chavriáta 220 Damoulianáta Damoulianáta 135 Favatáta Favatáta 130 Kaminaráta Kaminaráta 218 Moní Yperagías Theotókou Kipouraíon (luostari) 1 Katogí Mantzavináta 220 Vardiánoi (saari) 0 Vouní 157 Kontogenáda Kontogenáda 92 Kouvaláta Kouvaláta 59 Livádi 168 Lixoúri Ágios Dimítrios 136 Ágios Vasíleios 197 Lépeda 14 Lixoúri 3 752 Longós 64 Loukeráta 77 Michalitsáta 61 Monopoláta Dellaportáta 11 Monopoláta 94 Parisáta 12 Rífi Rífi 62 Skinéas Skinéas 80 Vlycháta 60 Soullároi Soullároi 335 Yhteensä: 7 098 Yhteensä: 7 098 == Lähteet == == Aiheesta muualla == *
Loutrá Aidipsoú

Loutrá Aidipsoú (; myös Loutrá Edipsoú) on Kreikan kaupunki, joka sijaitsee Euboian saarella. Se kuuluu hallinnollisesti Istiaía-Aidipsóksen kuntaan, Euboian alueyksikköön ja Keski-Kreikan alueeseen. Aiemmin kaupunki kuului Aidipsóksen kuntaan ja vuodesta 2011 lähtien Istiaía-Aidipsóksen kunnan Aidipsóksen kunnallisyksikköön. Kaupungin väkiluku on 2 560 (vuonna 2011). Loutrá Aidipsoú, suomeksi ”Aidipsóksen kylvyt”, sijaitsee Euboian saaren luoteisosassa Pohjoisen Euboianlahden rannalla. Samalla paikalla sijaitsi antiikin aikana Aidepsoksen kaupunki, joka tunnettiin lukuisista kuumista lähteistään ja kylpylöistään. Nimensä mukaisesti myös nykyinen kaupunki tunnetaan samasta syystä, ja se on suosittu turistikohde. Loutrá Aidipsoú muodostaa myös laajemman kaupunkiyhdyskunnan (Δημοτική Κοινότητα Λουτρών Αιδηψού, Dimotikí Koinótita Loutrón Aidipsoú), johon kuuluvat varsinaisen Loutrá Aidipsoún kaupungin lisäksi kylät Aidipsós, Ília, Maoúnis, Paidoúpoli, Paralía Agíou Nikoláou ja Polýlofo sekä Moní Agíou Georgíou -luostari. Koko yhdyskunnan väkiluku on 4 519. == Lähteet == Luokka:Istiaía-Aidipsós Luokka:Keski-Kreikan kaupungit
Mérichas

Mérichas () on Kreikan kylä, joka sijaitsee Kýthnoksen saarella. Se kuuluu hallinnollisesti Kýthnoksen kuntaan, Kéa-Kýthnoksen alueyksikköön ja Etelä- Egean saarten alueeseen. Kylä on osa Dryopídan kyläyhdyskuntaa. Kylän väkiluku on 369 (vuonna 2011). pienoiskuva|vasen|upright=0.9|Antiikin Kythnoksen kaupungin muureja Vryókastrossa. Mérichas sijaitsee Kýthnoksen länsirannikolla noin kahdeksan kilometriä saaren pääkylästä Kýthnoksen kylästä eli Chórasta lounaaseen ja saman verran Dryopídan kylästä länteen. Se on saaren pääsatama ja sieltä on yhteydet Pireukseen ja lähisaarille. Kylän pohjoispuolella oleva Vryókastrona tunnettu kukkula oli saaren antiikin aikaisen Kythnoksen poliksen kaupunkikeskuksen paikka. Se oli asuttu 600-luvulle saakka. Paikalla on temppeleiden ja muiden rakennusten sekä muurien raunioita. == Lähteet == == Aiheesta muualla == Luokka:Etelä-Egean saarten kylät Luokka:Kýthnos
Numers

Numers (['nʊmmärs] tai ['nʊːmärs]) on sukunimi, joka voi viitata seuraaviin henkilöihin: *Gund von Numers (1901–1984), suomenruotsalainen kirjailija, Gunnar von Numersin tytär *Gunnar von Numers (1876–1916), suomenruotsalainen runoilija ja rautatievirkamies *Gustaf von Numers (1848–1913), suomenruotsalainen näytelmäkirjailija *Gustaf Sigurd Gideon von Numers (1863–1949), suomalainen lääkäri ja professori, Karl Johan Oskar von Numersin poika *Gustaf von Numers (1912–1978), suomalainen heraldikko *Hedvig von Numers (1830–1963), ruotsalainen kirjailija *Karl Johan Agaton von Numers (1861–1931), suomalainen sotilas ja virka- ja valtiopäivämies, Karl Johan Oskar von Numersin poika *Karl Johan Oskar von Numers (1814–1881), suomalainen juristi ja valtiopäivämies, Hedvig von Numersin puoliso *Lorenz von Numers (1913–1994), suomenruotsalainen kirjailija, kriitikko ja kääntäjä, Gunnar von Numersin poika *Sigurd von Numers (1903–1983), suomalainen diplomaatti, Gustaf Sigurd Gideon von Numersin poika ==Lähteet==
Mesopótamo

Mesopótamo (; ) on Kreikan kylä, joka kuuluu hallinnollisesti Párgan kuntaan, Prévezan alueyksikköön ja Epeiroksen alueeseen. Aiemmin kylä kuului Fanárin kuntaan ja vuodesta 2011 lähtien Párgan kunnan Fanárin kunnallisyksikköön. Kylä muodostaa oman kyläyhdyskuntansa (Τοπική Κοινότητα Μεσοποτάμου, Topikí Koinótita Mesopotámou). Kylän väkiluku on 533 (vuonna 2011). pienoiskuva|vasen|Johannes Kastajan (Ágios Ioánnis) kirkko Nekromanteionin oletettujen raunioiden päällä. Mesopótamo, suomeksi ”Jokien keskellä”, sijaitsee nimensä mukaisesti Achérontas- ja Kokytós-jokien risteämässä. Se tunnetaan ennen kaikkea antiikin ajan tunnetuimman Nekromanteionin eli kuolleiden oraakkelin oletettuna sijaintipaikkana. Nekromanteionin rauniot sijaitsevat kylän itälaidalla. Achérontas- ja Kokytós-jokien nimet vastaavat kreikkalaisen mytologian kuolleiden valtakunnan Haadeen jokia Akheron ja Kokytos. == Lähteet == Luokka:Epeiroksen kylät Luokka:Párga
Virtausakku

Virtausakku on akku, jossa latautuminen ja purkautuminen tapahtuu kalvon läpi, jonka vastakkaisilla puolilla virtaa varauksenkantajat sisältävää nestettä tai kaasua. Virtausakun voi käsittää myös suljetun ainekierron regeneroitavaksi polttokennoksi. Redox-akussa reaktiona on vanadiinin hapetus-pelkistysreaktio. Virtausakuissa käytetään yleensä metalleja kuten sinkki-halogeeniakussa, mutta myös orgaanisia virtausakkuja tutkitaan. == Sinkki-halogeeniakku == Sinkki- halogeeniakut ovat virtausakkuja, jossa negatiivisena elektrodina toimii metallinen sinkki ja positiivisena elektrodina on halogeeniliuos, yleensä kloori tai bromi. == Redox-akku == Redox-akku on virtausakku, jossa reaktiona on vanadiinin hapetus-pelkistysreaktio. Akuilla on pitkä käyttöikä, mutta alhainen energiatiheys ja monimutkainen rakenne. == Lähteet == Luokka:Akut